पानीपत(अनिल कुमार): पानीपत की विधायिका व उसके पति सुरेंद्र रेवड़ी का विवाद पीछा नहीं छोड़ रहे है। पिछले दिनों तरुण का मामला अभी शांत भी नहीं हुआ है कि एक महिला ने सुरेंद्र रेवड़ी पर उसके परिवार को प्रताड़ित करने के आरोप लगाए है। वह आज दो दिन के लिए लघु सचिवालय के सामने एलिवेटिड पुल के नीचे अपने बच्चों व परिवार सहित भूख हड़ताल पर बैठ गई है। उनका कहना है कि प्रशासन उनकी बात नहीं सुन रहा उन्हें न्याय चाहिए।